Jakob von Uexküll (ökopoliitik)

Carl Wolmar Jakob von Uexküll (sündinud 19. augustil 1944 Uppsalas) on endine poliitik, keskkonnaaktivist, filantroop, ajakirjanik, tõlkija ja filateeliaekspert.

Ta on õppinud Oxfordi Ülikoolis. Erialaks poliitika ja keskkonnakaitse, on ta mitme rahvusvaheliste keskkonnapoliitilise organisatsiooni asutajaid

Ta oli Euroopa Parlamendi liige 1984–90. Europarlamenti valiti ta Saksamaalt Roheliste esindajana ühena 7 saadikust ja see oli läbi aegade esimene kord, kui Saksamaa Rohelised osutusid Europarlamenti valituks.

1980. aastal rajas ta niinimetatud alternatiivse Nobeli auhinna – õige elamisviisi auhinna. Selle põhivaraks müüs ta 1 miljoni dollari eest oma margikogu. Hiljem on auhind ligi meelitanud teisigi investore, mis võimaldab iga-aastasi eraldisi 150 000 euro väärtuses.

1984 rajas ta Teise Majandusfoorumi vastukaaluks Suure Seitsmiku korraldatavatele majandusfoorumitele. 1992 rajas ta Eesti Taassünni auhinna ja 2007 Maailma Tuleviku Nõukoja.

 Tunnustus 
 2001 – Maarjamaa Risti III klassi teenetemärkJakob von Uexküll sai Maarjamaa Risti III klassi ordeni
 2014 – Illis Quorum

Pere

Ta on Jakob Johann von Uexkülli pojapoeg, Gösta von Uexkülli poeg ja Thure von Uexkülli vennapoeg.

Tal on Rootsi ja Saksamaa topeltkodakondsus. Tal on naine ja kolm last ning nad elavad alaliselt Londonis.

 Viited 

Kirjandus
 Jakob von Uexkülli kõne Puhtus 9. septembril 1989. Eesti Loodus 3: 196–197, 1991. 
 Uexküll J. v. 1994. The Estonian Path to the Green Future. Eesti tee rohelisse tulevikku (Aulaloeng 6. september 1994). Tartu: Tartu Ülikooli Kirjastus.
 Uexküll J. v. 1995. Eesti tee rohelisse tulevikku. Eesti Loodus 1: 7–10.
 Tiivel, Toomas; Kareva, Doris; Kull, Kalevi (toim.) 2000. Oma maa vaim: Eesti Taassünni auhind 1993–1997. The Spirit One's Own Country: Estonian Renaissance Award 1993–1997. Tallinn: Varrak, 79 lk.

Välislingid

 Kui tulevikul on tähtsust (Doris Kareva intervjuu Jakob Uexkülliga) Sirp 14. aprill 2006
 Vaimne kasv asendab majanduskasvu (intervjuu Jakob Uexkülliga) Eesti Loodus 6, 2007
 "Jakob von Uexküll: maailm vajab uut lugu" Postimees, 25. oktoober 2008
 "Jakob von Uexküll ja Maailma Tuleviku Nõukoda" Bioneer, 5. september 2008
 Loov vaprus, säästlik väärikus. Kalevi Kull, Toomas Tiivel ja Doris Kareva vestlevad Jakob von Uexküllist. Sirp, 16. august 2024.

Kategooria:Keskkonnakaitsjad
Kategooria:Saksamaa poliitikud
Kategooria:Saksamaalt valitud Euroopa Parlamendi liikmed
Kategooria:Baltisakslased
Jakob
Kategooria:Maarjamaa Risti III klassi teenetemärgi kavalerid
Kategooria:Filatelistid
Kategooria:Sündinud 1944